ഒരു മാസം പ്രായമുള്ള ഏഴ് നായ്ക്കുട്ടികളെ തീവെച്ചു കൊന്നു രണ്ട് സ്ത്രീകള്ക്കെതിരെ ജാമ്യമില്ലാ വകുപ്പു പ്രകാരം കേസ് കൊച്ചി: ഒരു മാസം പ്രായമുള്ള ഏഴ് നായ്ക്കുട്ടികളെ തീവെച്ചു കൊന്ന സംഭവത്തില് രണ്ട് സ്ത്രീകള്ക്കെതിരെ പൊലീസ് കേസെടുത്തു. പൊള്ളലേറ്റ അമ്മപ്പട്ടിയെ രക്ഷപ്പെടുത്തി. മാഞ്ഞാലി ഡൈമണ്മുക്ക് ചാണയില് കോളനിയിലാണു കഴിഞ്ഞ ദിവസം സംഭവം നടന്നത്. സംഭവത്തില് കോളനിയിലെ മേരി, ലക്ഷ്മി എന്നിവര്ക്കെതിരെ ജാമ്യമില്ലാ വകുപ്പു പ്രകാരം കേസെടുത്തു. ഇരുവരും ചേര്ന്ന് അമ്മപ്പട്ടിക്കും കുഞ്ഞുങ്ങള്ക്കും മുകളില് തീകളുത്തുകയായിരുന്നു. കുഞ്ഞുങ്ങള് വെന്തു മരിച്ചു. ദയ അനിമല് വെല്ഫെയര് സംഘടന, പരുക്കേറ്റ അമ്മപ്പട്ടിയെ രക്ഷപ്പെടുത്തി. രണ്ട് ചെവിക്കും വയറിലും സാരമായി പൊള്ളലേറ്റ നായയെ പറവൂര് മൃഗാശുപത്രിയിലെ ചികിത്സയ്ക്കു ശേഷം സംരക്ഷണ കേന്ദ്രത്തിലേക്കു മാറ്റി. സമീപ പ്രദേശങ്ങളില് അലഞ്ഞു തിരഞ്ഞു നടന്ന തെരുവുനായ് ഒരു മാസം മുന്പാണു കോളനിയിലെ വീട്ടിലെ വാരാന്തയ്ക്കു സമീപം പ്രസവിച്ചത്. അമ്മപ്പട്ടിയും കുഞ്ഞുങ്ങളും പോകാതെ വന്നതോടെ പന്തം കത്തിച്ച് ഇവയുടെ ശരീരത്തില് വയ്ക്കുകയായിരുന്നു. കുഞ്ഞുങ്ങളെ രക്ഷിക്കാനുള്ള ശ്രമത്തില് പൊള്ളലേറ്റ അമ്മപ്പട്ടി, കുരച്ച് ഓടാന് തുടങ്ങിയതോടെ സമീപവാസികള് വിവരം ദയ പ്രവര്ത്തകരെ അറിയിക്കുകയുമായായിരുന്നു. നായ്ക്കുട്ടികളെ സമീപത്തെ പറമ്ബില് കുഴിച്ചിട്ടതായാണു സൂചന. പൊലീസ് സ്ഥലത്തെത്തി പരിശോധന നടത്തി. Stories you may Like